
МИНИСТЕРСТВО  НА  ЗЕМЕДЕЛИЕТО,  ХРАНИТЕ И  ГОРИТЕ

СЕВЕРНОЦЕНТРАЛНО ДЪРЖАВНО ПРЕДПРИЯТИЕ  ДП ГАБРОВО

5300 Габрово, ул „Бодра смяна” № 3, ПК 3; тел.: 066 800077; факс: 066 800094

website: www.scdp.bg,  e-mail: office@scdp.bg
_________________________________________________________________________

                                                                                                             УТВЪРДИЛ:  /П/
                                                                                                                     /инж.Цветелин Миланов/

ПРОТОКОЛ

от проведени консултации във връзка с изпълнение  на Заповед №РД 49-356/18.10.2019г. на Министъра на земеделието, храните и горите

На 29.09.2020г. от 10,30 часа в залата на ЦУ на СЦДП ДП гр.Габрово се проведе консултация за политиката и практиката в областта на възлагане изпълнението на дейности и за ползването на дървесина в горските територии-държавна собственост в обхвата на дейност на СЦДП ДП гр.Габрово през 2021г.

На срещата са поканени и присъстват представители на браншовите организации в горския сектор по чл.215 от Закона за горите и н други организации на ползватели на дървесина.

Присъстваха:

· Чаатай Пийадеджи – ген.директор на „Кастамону България“ ЕООД;

· Тодорка Стефанова – представител на „Кроношпан България“ ЕООД;

· Марин Митев – представител на фирма „Стил-МС“ООД;

· Емил Стаматов – представител на фирма „Свилоцел“;

· инж. Тодор Бонев – зам.директор на СДП Габрово;

· инж.Данчо Тончев – експерт при СДП Габрово;

· инж. Мила Стоянова -  експерт при СЦДП Габрово;

· инж.Йордан Бобонков – директор на ТП ДГС Болярка;

· инж.Иван Димитров – директор на ТП ДГС Елена;

· инж.Румен Хараламов – директор на ТП ДГС Буйновци;

· инж. Иван Степанов – директор на ТП ДЛС Росица, Севлиево;

· инж. Мрослав Илиев – директор на ТП ДГС Плачковци;

· инж.Марин Мнчев – лесничей при ТП ДГС Свищов;

· инж. Диана Василева-директор на ТП ДГС Горна Оряховица;

· инж.Николай Русев – зам.директор на ТП ДГС Габрово

Срещата се откри от инж. Цветелин Миланов – директор на СЦДП ДП Габрово, след което той представи всички участници и съобщи че срещата ще протече в дискусионна форма и даде думата на ползвателите на дървесина.
Чаатай Пийадеджи – благодари за поканата и посочи, че голям проблем е икономическата криза, свързана с COVID-19. Според него цената на дървесината в Турция е паднала и част от нашия пазар е изместен по тази причина. Според г-н Пийадеджи няма проблем с доставките на дървесина, а с цената.

Тодорка Стефанова – според нея кризата не е отминала и предстоят още по-тежки дни. „Кроношпан“ работи, приема дървесина, но няма пазар за готова продукция от следващия месец. Предлага да се оптимизират разходите за добив, да се окрупнят обектите. Съгласно   г-жа Стефанова цената на дървесината в Румъния, Унгария и Чехия е по-ниска от тази в България.
Емил Стаматов – предвиждат след 15.ХІ.2020г. да започне прием на дървесина след авариите в завода. Складовете на завода са пълни. Предлага цената на корен да е съобразена с пазарната конюктура.

Инж. Цветелин Миланов – вмъкна след изложението  на представителя на „Свилоцел“, че в СЦДП е постъпила заявка за големи количества дървесина за 2021г., но към днешна дата фирмата има неусвоени количества по предходни договори.

Тодорка Стефанова – даде пример с други страни, в които държавата плаща за рециклирането и оползотворяването на  отпадъчна дървесина. Според г-жа Стефанова съдейки по дървесината, която пристига в завода на „Кроношпан“ няма пазар на други сортименти освен технологична дървесина. Приемат строителна дървесина, включително и такава с влошени качества, което е признак за лоша организация от страна на горските стопанства.

Марин Митев – според него пазар за строителна дървесина ще има още един месец. Колегите са обезверени, няма сигурност и гаранции, работи се на дребно, не може да се инвестира.
Инж. Иван Степанов -  собствения дърводобив, който извършва стопанството е най-скъпия в СЦДП. При дърводобива има лимит и не можем да намаляваме цената до безкрай.

Тодорка Стефанова -  необходими са медийни кампания за обучение на обществото относно ежедневната работата в горските стопанства.
Инж. Цветелин Миланов се съгласи с г-жа Стефанова.

инж. Иван Степанов – допълни предходното си изказване и това на г-жа Стефанова относно разясняване работата на горските служители. Той даде за пример опазването на горите, което е много отговорна част от работата ни, но и много голяма част от разходите. Същите се плащат от стопанската дейност на стопанството.

Инж. Иван Димитров – според него има грешки в политиката на „Кроношпан“ като с приоритет и на по-висока цена следва да се приема дървесина от близките стопанства, каквото е ТП ДГС Елена, и след това от най-далечните ТП.

Инж. Цветелин Миланов – предстоят процедури за новия лесфонд, при което цените за добив и на дървесината, които ще се предложат от директорите на стопанствата да са съобразени с нормативна уредба и пазарна конюктура; насочи вниманието на директорите за скъсяване времето от добива на дървесината до кантара; не на последно място да се помисли за оптимизиране на наличния административен персонал.

Срещата приключи в 12,30 часа.
Изготвил:……/П/……                                   Дата на съставяне на протокола: 02.10.2020г. 

                /инж. Мила Стоянова/

